**KRAVSPESIFIKASJON**

**SMARTHUSPLATTFORM**

**OG BASISPAKKE AV**

**VELFERDSTEKNOLOGI**

**TIL**

**KAMPEN OMSORG+**

**ET PILOTPROSJEKT**

Anskaffelsesnummer:

**INNHOLDSFORTEGNELSE**

1. Innledning…...………… …………………………………………….…………………....3

**2. Anskaffelsen**…………… ………………………………………………………………….4

**3. Smarthusløsning**……… …………………………………………………….…………….4

 3.1 Leverandør…..……………………………….……………………………….……4

 3.2 Ytelse……………………………………………………………………….……...4

 3.3 Funksjon…………………………………………………………………….……...5

**4. Velferdsteknologi**…………………………………………………………….……….…....5

 4.1 Berøringsskjerm……………………………………………………….……….…..5

 4.2 Intern trygghetsalarm…………………………………………………….………...6

**5. Opplæring, service, vedlikehold for smarthusløsning og velferdsteknologi**….……...…6

**6. Produktkrav**………………….……………………………………………….……….…...7

 6.1 Produkter i vanlig handel……………………………………………….……….…7

 6.2 Standarder……………………………………………………………………..…...7

 6.2.1 Generelle krav for tekniske hjelpemidler……………………….…….….7

 6.2.2 Installasjon av programvare…………………………………….…….….7

**7. Produktspesifikasjon**…………….………………………………………………..……….7

 7.1 Individuell tilpasing…………..………………………………………….….……..7

 7.2 Gjenbruk…………………………………………………………….……….…….7

 7.2.1 Sletting av data…….………………………………….………….………7

1. **Innledning**

Kampen Omsorg+ er samlokaliserte omsorgsboliger i kombinasjon med et døgnbemannet serviceareal. Tilbudet er hovedsakelig for personer over 67 år som av ulike grunner har behov for en egnet bolig av medisinske, sosiale eller fysiske årsaker. Formålet med Omsorg+ er å skape trygghet og sikkerhet, samt fremme sosial deltakelse.

For å møte utfordringene innenfor eldreomsorgen skal kommunen i større grad utprøve og ta i bruk velferdsteknologi. Målet er at økt satsing på forebyggende tiltak skal gjøre den enkelte i stand til bedre å mestre egen livssituasjon. Det er første gang velferdsteknologi prøves ut i stor skala i Norge.

Kampen Omsorg+ er utpekt som pilotprosjekt og resultatene fra denne piloten skal legge grunnlaget for kommunens videre planer for en bedre og mer moderne eldreomsorg.

Omsorg+ er et tilbud mellom hjem og sykehjem med formål å legge til rette for økt trygghet og sikkerhet, fremme aktivitet og sosialisering slik at den enkelte kan bo i eget hjem så lenge som mulig. Forebyggende tiltak skal gjøre beboerne bedre i stand til å mestre egen livssituasjon og legge til rette for økt livskvalitet.

Omsorg+ skal også være tilrettelagt for eldre med begynnende demenssykdom i forhold til orienterbarhet, valg av farger, mønstre med mer. Kjente omgivelser og smarthusteknologi skal bidra til at også personer med begynnende demenssykdom skal kunne bo lenge i Omsorg+.

Kampen Omsorg+ eies av Stiftelsen Kirkens Bymisjon i Oslo (heretter SKBO). Oslo kommune har inngått en langsiktig leiekontrakt hvor ansvaret for tildeling av leilighet ligger til Bydel Gamle Oslo. Kampen Omsorg+ er utpekt som pilot for innføring og utprøving av velferdsteknologi. Bygget ventes ferdigstilt 01.09.12, er lokalisert på Kampen i Oslo og har 92 leiligheter.

Byggets fasiliteter består av husvert hele døgnet året rundt, kafe og aktivitetssenter, trimrom og andre fellesrom. 8 av de 100 berøringsskjermene og interne trygghetsalarmer, skal brukes i opplæringsøyemed i aktivitetssenteret.

Det er 3 utleielokaler for eksempelvis frisør, fotpleie og fysioterapi. Det installeres PC’er i hele servicearealet for kommunikasjon med berøringsskjermene. Disse PC’ene inngår ikke i denne leveransen.

Bygget er todelt, med hovedbygg lokalisert på Brinken samt et sidebygg som ligger ovenfor med inngang fra Norderhovgaten 10. Byggene er forbundet med en gangbro. Se for øvrig byggets tegninger, vedlegg 4.

SKBO har under bygging lagt inn en del smarthuskomponenter som eksempelvis ivaretar vann, brann og ENØK. For fullstendig beskrivelse henvises til vedlegg 5.Det er her valgt en KNX-løsning for styring av denne teknologien. I tillegg har det i etterkant blitt installert nattlamper med bevegelsesføler i alle leiligheter.

Det er i tillegg trukket Kat6 A kabel i alle leiligheter, service- og fellesareal, i begge bygg, se vedlegg 6.

SKBO har inngått en 3-årig avtale med Canal Digital for levering av TV og internett. Canal Digital leverer signaler via coax-kabel. Tilknytning til internett er en privat avgjørelse for beboer.

Velferdsteknologi som skal tilpasses for enkeltpersoner, grunnet funksjonshemming eller sykdom, finansieres i hovedsak gjennom NAV. Smarthusløsningen må derfor ha åpne protokoller for å kunne håndtere installasjon av slik teknologi. NAV har nylig utlyst konkurranse for anskaffelse av kommunikasjons-, hørsels- og varslingshjelpemidler. Leverandøren skal gjøre seg kjent med denne kravspesifikasjonen for å sikre en kompatibel løsning i Kampen Omsorg+, vedlegg nr 7.

Oslo kommune har fått innvilget midler gjennom prosjektet eSenior som delfinansieres av EU og norske interregmidler. Det er et prosjekt i delprogrammet Interreg IV A Kattegat-Skagerak-området, som har fokus på utvikling gjennom grenseoverskridende samarbeid. Deltakere er Gøteborg Stad samt kommunene Sarpsborg, Fredrikstad og Oslo. Borg Innovasjon innehar prosjektlederrollen. Etablering av et visningsmiljø for smarthus- og velferdsteknologi i Omsorg+, er Oslos bidrag i prosjektet.

Det benyttes ikke EU-midler i denne anskaffelsen.

Visningsleiligheten vil være en av de 92 boenhetene i Kampen Omsorg+.

1. **Anskaffelsen**

Anskaffelsen gjennomføres som en åpen anbudskonkurranse uten anledning til forhandlinger. Kvalifiserte leverandører vil imidlertid bli bedt om å gjennomføre en demonstrasjon av løsningen. Det er ikke tillatt med forhandlinger under denne demonstrasjonen.

Det vil avholdes en tilbudskonferanse for interessenter med visning av en standard leilighet i Kampen Omsorg+, se pkt 1.3 Fremdriftsplan i konkurransegrunnlaget.

Det skal installeres en basispakke bestående av berøringsskjerm og intern trygghetsalarm i 92 leiligheter. Anskaffelsen er på totalt 100 enheter av hver, og de resterende 8 skal brukes i opplæringsøyemed. Disse skal installeres i byggets aktivitetssenter.

1. **Smarthusløsning**

Det skal installeres en smarthusplattform med åpne, standardiserte protokoller for velferdsteknologi.

* 1. **Leverandør**

Oslo kommune ønsker et system som senere kan bygges ut med annen velferdsteknologi uten leverandøravhengighet. Systemet skal også ha åpne protokoller med tanke på individuell tilpasning av hjelpemidler eksempelvis levert gjennom NAV.

* 1. **Ytelse**

Systemet skal virke i og mot alle leiligheter, service- og fellesareal i Kampen Omsorg+. Må kunne håndtere stor trafikk i og mellom byggene samt være tilrettelagt for ekstern kontakt. Med ekstern kontakt menes eksempelvis sykehus/fastlege (telemedisin), hjemmetjeneste, pårørende og sporingsteknologi.

Systemet må kunne fungere i minst 8 timer ved strømstans.

* 1. **Funksjon**

Systemet skal være trådløst og, så langt det er mulig, være kompatibel med KNX-løsningen i bygget. Det er trukket Kat6 A kabel i hele bygget inkl alle leiligheter.

Signalene må kunne styres til/fra husvert, kafe, utleielokaler, serviceareal, fellesrom, mellom leiligheter og bygg, samt legges til rette for ekstern kontakt. Husvert skal også kunne overstyre systemet for å legge inn viktig informasjon til alle leiligheter, eller påminnelser/beskjeder til den enkelte. Utleieenhetene (eks.vis frisør, fysioterapeut eller lignende) må kunne legge inn timeavtaler på den enkelte beboers kalender.

Resepsjonsområdet samt et fellesrom i Norderhovgaten, vil være utstyrt med en informasjonsskjerm som styres fra PC via VGA kabel. Disse skjermene inngår ikke i denne anskaffelsen.

1. **Velferdsteknologi**
	1. **Berøringsskjerm**

Skal

* være funksjonell og brukervennlig
* ha veggoppheng med automatisk ladning
* ha bordstativ
* ha god lagringskapasitet, minst 16G
* ha fraktbart ladningsutstyr
* ha tidsmessig design
* være i farge sort eller hvit
* være i størrelse 16-19 tommer
* ha god skjermoppløsning
* leveres med 6 standard applikasjoner:
1. Husvert – toveis kommunikasjon – skrift/tale. Vedlikehold av aktivitetsplan. Overstyring av systemet ved felles-/enkeltbeskjeder.
2. Kafe – se meny samt matbestilling fra kafe til leilighet
3. Aktivitetssenter – dagens/ukens program – påmelding til aktiviteter
4. Kalender/gjøremål – varsling med lyd/tale – timeavtaler må kunne legges inn fra utleielokaler og husvert
5. Bildealbum – enkel betjening
6. Tilgang internett
* ha mulighet for installasjon av ytterligere applikasjoner
* kunne velge annen størrelse enn standard på applikasjoner, skrift og bilder
* ha mulighet for toveis kommunikasjon med pårørende
* ha mulighet for bildetelefon
* ha stemmevarsling med graderingsmulighet
* generell funksjonsnedsettelse i syn og hørsel må i varetas

Bør

* være tynn og lett
* ha mulighet for både skrift og piktogram
* være vann- og støtresistent
	1. **Intern trygghetsalarm**

Alarmen er ment som en rask kontakt dersom en beboer skulle falle eller trenger å komme i kontakt med husvert av andre medisinske årsaker. Denne interne alarmen skal ikke erstatte trygghetsalarm fra Hjelp24.

Funksjon

* skal gi raskt signal til husvert, på tavle eller bærbar enhet
* må vise hvor signal kommer fra
* være enkel å håndtere/betjene
* må ha blinkende lys for syn- og hørselshemmede når alarm er utløst
* må ha mulighet for vibrering når alarmen er utløst
* være lett i vekt
* ha et tidsmessig og funksjonelt design
* det er ønskelig med sort/hvit, men må også kunne leveres i kontrastfarger
* må kunne leveres i to utgaver: håndledd og hals
* må være enkelt å bytte batterier og vedlikeholde
1. **OPPLÆRING, SERVICE OG VEDLIKEHOLD FOR SMARTHUSLØSNING OG VELFERDSTEKNOLOGI**

|  |  |  |
| --- | --- | --- |
| **Opplæring** | **Service** | **Vedlikehold** |
| Leverandøren forplikter seg til å gi en god opplæring av systemet til de som har behov. Leverandøren må også gi ny opplæring dersom det oppstår uforutsette situasjoner som Oslo kommune ikke er herre over.Det skal leveres gode, enkle og funksjonelle brukermanualer. Leverandøren skal i kontraktsperioden stille med navngitt kontaktperson for brukerstøtte og spørsmål. Leverandøren må også si seg villig til å delta med råd og veiledning i prosjektperioden. | Leverandøren må gi en garanti for døgnkontinuerlig service av anlegget og velferdsteknologien, dersom det oppstår feil og mangler. Dersom feil og mangel er av en slik karakter at den ikke lar seg reparere, forplikter leverandøren å stille med nytt utstyr umiddelbart og innen 48 timer. Det skal gis en så god opplæring at nøkkelpersonell uten teknisk bakgrunn skal kunne foreta enkel service uten å måtte kontakte leverandør. Ved en eventuell strømstans må systemet kunne virke i minst 8 timer.Serviceavtalen må gjelde for hele prosjektperioden med opsjon på ytterligere 1 år. Leverandør må være villig til å bistå i de tilfeller hvor enkeltindivider får velferdsteknologi levert fra NAV. | Smarthusløsningen og velferdsteknologien skal kontrolleres, testes og vedlikeholdes minst 4 ganger i kontraktsperioden.Leverandøren må i kontraktsperioden kunne foreta justeringer av signalveier.  |

1. **PRODUKTKRAV**
	1. **PRODUKTER I VANLIG HANDEL**

Produkter som ikke er medisinsk utstyr skal samsvarserklæres etter gjeldende direktiv:

* Standard maskinvare (PC, PDA, Smarttelefon)
* Programvare

Samsvarserklæring legges under eget skilleark.

* 1. **STANDARDER**
		1. **Generelle krav for tekniske hjelpemidler**

Alle hovedprodukter det gis tilbud på skal tilfredsstille de for produktgruppen aktuelle krav i henhold til NS-EN 12182 ”Tekniske hjelpemidler for funksjonshemmede – Generelle krav og prøvingsmetoder/Technical aids for disabled persons – General requirements and test methods.” Når det gjelder produkter med elektrisk drivkilde, skal kravene i NS-EN 12182 til elektrisk sikkerhet og elektromagnetisk kompatibilitet (EMC) være oppfylt.

Datert og signert egenbekreftelse på hvilke krav som er oppfylt, og hvilke som ikke er det, for de ulike hovedproduktene legges under eget skilleark.

* + 1. **INSTALLASJON AV PROGRAMVARE**

Leverandøren skal tilby det antall installasjoner som er nødvendig for å løse oppdraget. Programvaren som tilbys skal være av siste utgave.

1. **PRODUKTSPESIFIKASJON**
	1. **INDIVIDUELL TILPASNING**

Smarthusløsningen må ha åpne standarder og protokoller slik at produkter og tilbehør fra annen leverandør, samt spesialtilpasninger for en bestemt bruker, lett lar seg installere.

* 1. **GJENBRUK**

Alle produkter og tilbehør må på en enkelt måte kunne gjenbrukes av ny bruker.

* + 1. **Sletting av data**

Data tilhørende forrige bruker må kunne slettes på en enkel og sikker måte, herunder spor på internett, tømming av kalender med gjøremål, andre personlige data samt signaler i forbindelse med intern trygghetsalarm og så videre.